গোপন খেলোয়াড়
গোপন খেলোয়াড় (ফরাসি: Le Joueur Secret) বেলজিয় পরাবাস্তববাদী চিত্রশিল্পী র‍্যনে মাগ্রিত অঙ্কিত চিত্রকর্ম। ১৯২৭ সালে সম্পন্ন ক্যানভাসে তৈলচিত্রটি বর্তমানে রয়্যাল মিউজিয়াম অব ফাইন আর্টস অব বেলজিয়াম সংগ্রহের অংশ, এবং এটি ব্রাসেলসের ম্যাগ্রিট জাদুঘরে সংগৃহীত রয়েছে। এই পরাবাস্তব চিত্রকর্মটি মূলত বিশালাকার বোলিং পিনের পাদদেশে একটি বাতাসে ভাসমান কালো লেদারব্যাক কচ্ছপের নিচে দুটি বেসবল খেলোয়াড়কে চিত্রিত করে। চিত্রকর্মটি নিউ ইয়র্ক শহরের মিউজিয়াম অব মডার্ন আর্ট, হিউস্টন, টেক্সাসের মেনিল কালেকশন এবং আর্ট ইনস্টিটিউট অব শিকাগো কর্তৃক সহ-আয়োজিত "মিস্ট্রি অব দ্য অর্ডিনারি ১৯২৬-১৯৩৮" প্রদর্শনীতে অন্তর্ভুক্ত ছিল, এবং তিনটিতেই প্রদর্শনীতেই এটি প্রদর্শিত হয়েছিল।